Аднак такіх поўных супадзенняў з сэнсам іншых моў у агульнай колькасці беларускіх гідронімаў параўнальна нямнога. Яны могуць быць і выпадковымі, як, напрыклад, іспанская назва ракі Каларада (каляровая), што амаль дакладна суадносіцца з адпаведным беларускім словам. Але для іспанскай мовы аснова колар арганічная, успрынятая з продкавай лацінскай мовы, у беларускай жа яна зяўляецца запазычаннем, бо трапіла ў яе з той жа латыні праз нямецкае і польскае пасрэдніцтва.